《赠星命舒云峰》
宋代·方逢辰

五星聚东井，天下王业开。
五星聚奎宿，下下多贤才。
蚩尤扫彯□，搀枪卷飞埃。
日月黄道见火罗，计孛乌能为之灾。
云峰挟术善说命，穷通贵贱非所问。
敢问何时聚五星，今年五星聚何分。
圣人在上天下平，疏食饮水甘曲肱。

作者简介：（1221—1291）宋严州淳安人，初名梦魁，字君锡，一作圣锡。方镕子。理宗淳祐十年进士第一。累官兵部侍郎，国史修撰。时宰相郑清之、贾似道擅权，逢辰力诋其非，称疾归。除吏、礼二部尚书，俱不拜。宋亡后，隐居蛟峰，授徒讲学，学者称“蛟峰先生”。元朝召之，坚辞不赴。尊崇朱熹，阐释孟子和程朱学派道德论。有《孝经解》、《易外传》、《尚书释传》、《学庸注释》、《蛟峰文集》。